CELEX: 62017CA0205
Language: et
Date: 2018-07-25 00:00:00
Title: Kohtuasi C-205/17: Euroopa Kohtu (kaheksas koda) 25. juuli 2018. aasta otsus – Euroopa Komisjon versus Hispaania Kuningriik (Liikmesriigi kohustuste rikkumine — Asulareovee kogumine ja puhastamine — Direktiiv 91/271/EMÜ — Artiklid 3 ja 4 — Euroopa Kohtu otsus, millega tuvastati liikmesriigi kohustuste rikkumine — Täitmata jätmine — ELTL artikli 260 lõige 2 — Rahalised karistused — Karistusmakse ja põhisumma)

17.9.2018   
            
            
               ET
            
            
               Euroopa Liidu Teataja
            
            
               C 328/17
            
         
      Euroopa Kohtu (kaheksas koda) 25. juuli 2018. aasta otsus – Euroopa Komisjon versus Hispaania Kuningriik
      (Kohtuasi C-205/17) (1)
      
      ((Liikmesriigi kohustuste rikkumine - Asulareovee kogumine ja puhastamine - Direktiiv 91/271/EMÜ - Artiklid 3 ja 4 - Euroopa Kohtu otsus, millega tuvastati liikmesriigi kohustuste rikkumine - Täitmata jätmine - ELTL artikli 260 lõige 2 - Rahalised karistused - Karistusmakse ja põhisumma))
      (2018/C 328/20)
      Kohtumenetluse keel: hispaania
      
         Pooled
      
      
         Hageja: Euroopa Komisjon (esindajad: E. Manhaeve ja E. Sanfrutos Cano)
      
         Kostja: Hispaania Kuningriik (esindaja: A. Gavela Llopis)
      
         Resolutsioon
      
      
                  1.
               
               
                  Kuna Hispaania Kuningriik ei ole võtnud kõiki vajalikke meetmeid, et täita 14. aprilli 2011. aasta kohtuotsust komisjon vs. Hispaania (C-343/10, ei avaldata, EU:C:2011:260), on see liikmesriik rikkunud kohustusi, mis tulenevad ELTL artikli 260 lõikest 1
               
            
                  2.
               
               
                  Juhul, kui punktis 1 tuvastatud rikkumine käesoleva kohtuotsuse kuulutamise päeval kestab, tasub Hispaania Kuningriik Euroopa Komisjonile karistusmakse summas 10 950 000 eurot iga semestri kohta, mil viibib vajalike meetmete rakendamine, et täita 14. aprilli 2011. aasta kohtuotsust komisjon vs. Hispaania (C-343/10, ei avaldata, EU:C:2011:260), alates käesoleva kohtuotsuse kuulutamisest kuni 14. aprilli 2011. aasta kohtuotsuse komisjon vs. Hispaania (C-343/10, ei avaldata, EU:C:2011:260) täieliku täitmiseni, ja mille tegelik summa tuleb arvutada iga kuuekuulise perioodi lõpul, vähendades iga vastava perioodi kogusummat protsendi võrra, mis on proportsionaalne nende linnastute elanike arvuga, mille asulareovee kogumise ja puhastamise süsteemid on viidud kooskõlla 14. aprilli 2011. aasta kohtuotsusega komisjon vs. Hispaania (C-343/10, ei avaldata, EU:C:2011:260), asjaomase perioodi lõpul, võrreldes nende linnastute elanike arvuga, kus käesoleva kohtuotsuse kuulutamise päeval selliseid süsteeme ei ole.
               
            
                  3.
               
               
                  Hispaania Kuningriik tasub Euroopa Komisjonile põhisummana 12 miljonit eurot.
               
            
                  4.
               
               
                  Mõista kohtukulud välja Hispaania Kuningriigilt.
               
            
         (1)  ELT C 195, 19.6.2017.